arnastofnun/IGC-2024 huggingface dataset:
76/2022

Útdráttur

Staðfestur var úrskurður héraðsdóms þar sem X var gert að sæta farbanni á grundvelli 1. mgr. 100. gr., sbr. b-lið 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir R-kvk-nf H-kvk-nf og Þ-kk-nf I-kk-nf N-kk-nf og I-kk-nf E-kk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 10. febrúar 2022, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 10. febrúar 2022 í málinu nr. R- [...]/2022 þar sem varnaraðila var gert að sæta áfram farbanni allt til fimmtudagsins 1. september 2022 klukkan 16.

Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að farbanninu verði markaður skemmri tími.

Niðurstaða

4

Með vísan til forsendna hins kærða úrskurðar er fallist á að uppfyllt séu skilyrði 1. mgr. 100. gr., sbr. b-lið 1. mgr. 95. gr. laga nr. 88/2008 fyrir því að varnaraðili sæti farbanni, sem markaður verður sá tími sem í úrskurðarorði greinir.

Úrskurðarorð :

Varnaraðili, X, sæti farbanni allt til föstudagsins 1. júlí 2022 klukkan 16.
773/2022

Útdráttur

Staðfestur var úrskurður héraðsdóms þar sem hafnað var kröfu A um að felld yrði úr gildi ákvörðun sýslumannsins á höfuðborgarsvæðinu um að nauðungarvista hann á sjúkrahúsi í allt að 21 dag.

Úrskurður Landsréttar

Landsréttardómararnir H-kvk-nf Þ-kvk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 6. desember 2022. Greinargerð varnaraðila barst réttinum 9. sama mánaðar. Kærður er úrskurður Héraðsdóms Reykjavíkur 2. desember 2022 í málinu nr. L- [...]/2022 þar sem hafnað var kröfu sóknaraðila um að felld yrði úr gildi ákvörðun sýslumannsins á höfuðborgarsvæðinu 30. nóvember 2022 um nauðungarvistun hans á sjúkrahúsi í allt að 21 sólarhring frá þeim degi að telja. Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að fyrrgreind ákvörðun sýslumanns verði felld úr gildi. Þá krefst hann þóknunar til handa skipuðum talsmanni sínum vegna meðferðar málsins fyrir Landsrétti.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 17. gr. lögræðislaga greiðist úr ríkissjóði þóknun skipaðs talsmanns sóknaraðila sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs talsmanns sóknaraðila fyrir Landsrétti, S-kvk-ef B-kvk-ef S-kvk-ef lögmanns, 173.600 krónur, greiðist úr ríkissjóði.
776/2022

Útdráttur

Staðfestur var úrskurður héraðsdóms um að X skyldi sæta gæsluvarðhaldi og einangrun á meðan á því stendur.

Úrskurður Landsréttar

Landsréttardómararnir E-kk-nf J-kk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 7. desember 2022, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 7. desember 2022 í málinu nr. R- [...]/2022 þar sem varnaraðila var gert að sæta áfram gæsluvarðhaldi og einangrun meðan á því stendur, þó ekki lengur en til miðvikudagsins 14. desember 2022 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi. Til vara krefst hann þess að gæsluvarðhaldinu verði markaður skemmri tími en að því frágengnu að einangrun verði aflétt.

Niðurstaða

4

Eins og gögn málsins bera með sér var varnaraðili stöðvaður í Flugstöð Leifs Eiríkssonar aðfaranótt 4. desember síðastliðinn er hann var á leið úr landi með flugi til [...]. Hafði hann þá innritað tösku í flugið. Við skoðun á innihaldi töskunnar reyndist hún hafa að geyma mikið magn peningaseðla falið í dagblöðum. Var um að ræða 21.000 evrur og 10.000 dollara. Verður að fallast á með sóknaraðila að fram sé kominn rökstuddur grunur um að varnaraðili hafi gerst sekur um brot gegn 264. gr. almennra hegningarlaga nr. 19/1940, sem fangelsisrefsing er lögð við. Að því leyti er skilyrðum 1. mgr. 95. gr. laga nr. 88/2008 fullnægt.

5

Rannsókn lögreglu er á frumstigi og beinist að svo komnu máli að því að upplýsa aðdraganda ferðar varnaraðila hingað til lands, tilgang ferðarinnar, uppruna þeirra fjármuna sem varnaraðili hugðist flytja úr landi og tengsl hans við aðra aðila á Íslandi sem og erlendis. Beinist rannsókn jafnframt að því hvort og eftir atvikum að hvaða leyti varnaraðili tengist skipulagðri brotastarfsemi. Hefur sóknaraðili fært nægjanleg rök fyrir því að ástæða sé til að ætla að varnaraðili muni torvelda rannsókn málsins verði hann ekki úrskurðaður í gæsluvarðhald, sbr. a-lið 1. mgr. 95. gr. laga nr. 88/2008. Þá er fallist á með sóknaraðila að nauðsynlegt sé að varnaraðili sæti einangrun meðan á gæsluvarðhaldinu stendur, sbr. 2. mgr. 98. gr. og b-lið 1. mgr. 99. gr. laga nr. 88/2008. Verður hinn kærði úrskurður því staðfestur.

Úrskurðarorð :

Hinn kærði úrskurður er staðfestur.
77/2022

Útdráttur

Staðfestur var úrskurður héraðsdóms þar sem X var gert að sæta nánar tilgreindu nálgunarbanni á grundvelli laga nr. 85/2011 um nálgunarbann og brottvísun af heimili með þeirri breytingu að nálgunarbanni var markaður skemmri tími.

Úrskurður Landsréttar

Landsréttardómararnir R-kvk-nf H-kvk-nf og Þ-kk-nf I-kk-nf N-kk-nf og I-kk-nf E-kk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 11. febrúar 2022, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 8. febrúar 2022 í málinu nr. R- [...]/2022 þar sem staðfest var ákvörðun sóknaraðila 3. febrúar 2022 um að varnaraðili skyldi sæta nánar tilgreindu nálgunarbanni og brottvísun af heimili. Kæruheimild er í 3. mgr. 15. gr. laga nr. 85/2011 um nálgunarbann og brottvísun af heimili.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að brottvísun af heimili og nálgunarbanni verði markaður skemmri tími. Þá krefst hann þóknunar til handa skipuðum verjanda sínum fyrir Landsrétti.

Niðurstaða

4

Eftir 2. mgr. 5. gr. laga nr. 85/2011 er heimilt að beita nálgunarbanni samhliða brottvísun af heimili ef það þykir nauðsynlegt til að tryggja hagsmuni brotaþola.

Samkvæmt því verður nálgunarbanni markaður sami tími og brottvísun af heimili, sbr. til hliðsjónar meðal annars dóm Hæstaréttar 25. janúar 2017 í máli nr. 45/2017. Að þessu gættu, en að öðru leyti með vísan til forsendna hins kærða úrskurðar verður hann staðfestur á þann hátt sem í úrskurðarorði greinir.

5

Þóknun skipaðs verjanda varnaraðila fyrir Landsrétti, sem ákveðin verður að meðtöldum virðisaukaskatti eins og í úrskurðarorði greinir, greiðist úr ríkissjóði samkvæmt 3. mgr. 38. gr. laga nr. 88/2008 um meðferð sakamála, sbr. 14. gr. laga nr. 85/2011.

Úrskurðarorð :

Hinn kærði úrskurður er staðfestur að öðru leyti en því að varnaraðili, X, sæti nálgunarbanni í fjórar vikur frá 3. febrúar 2022 að telja.

Þóknun skipaðs verjanda varnaraðila fyrir Landsrétti, S-kk-ef F-kk-ef lögmanns, 1 67.400 krónur, greiðist úr ríkissjóði.
782/2022

Útdráttur

Kærður var úrskurður héraðsdóms þar sem nauðungarvistun A var framlengd um allt að tólf vikur með heimild til rýmkunar samkvæmt mati yfirlæknis, sbr. 3. mgr. 29. gr. a lögræðislaga nr. 71/1997. Málinu var vísað frá Landsrétti þar sem A hafði ekki lengur lögvarinna hagsmuna að gæta af því að fá úrskurð héraðsdóms felldan úr gildi þar sem nauðungarvistun hafði verið aflétt.

Úrskurður Landsréttar

Landsréttardómararnir H-kvk-nf Þ-kvk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 9. desember 2022 sem barst réttinum 12. sama mánaðar. Kærður er úrskurður Héraðsdóms Reykjavíkur 1. desember 2022 í málinu nr. L- [...]/2022 þar sem nauðungarvistun sóknaraðila var framlengd um 12 vikur frá lok dags 1. desember 2022 að telja, með heimild til rýmkunar samkvæmt mati yfirlæknis, sbr. 3. mgr. 29. gr. a lögræðislaga nr. 71/1997.

Kæruheimild er í 1. mgr. 16. gr. sömu laga.

2

Sóknaraðili krefst þess að hinn kærði úrskurður verði felldur úr gildi. Þá krefst hún þóknunar til handa skipuðum verjanda sínum og annars málskostnaðar vegna meðferðar málsins fyrir Landsrétti.

3

Varnaraðili krefst þess að málið verði fellt niður fyrir Landsrétti.

Niðurstaða

4

Með tilkynningu til Landsréttar 14. desember 2022 upplýsti varnaraðili að nauðungarvistun sóknaraðila hefði verið aflétt. Þar sem nauðungarvistun sóknaraðila er nú lokið hefur hún ekki lengur lögvarða hagsmuni af því að fá niðurstöðu um fyrrgreinda kröfu sína. Verður málinu því sjálfkrafa vísað frá Landsrétti.

5

Samkvæmt 1. mgr. 17. gr. lögræðislaga greiðist úr ríkissjóði þóknun skipaðs verjanda sóknaraðila fyrir Landsrétti, sem ákveðin er að meðtöldum virðisaukaskatti, auk útlagðs kostnaðar hans, eins og í úrskurðarorði greinir.

Úrskurðarorð :

Máli þessu er vísað frá Landsrétti.

Þóknun skipaðs verjanda sóknaraðila fyrir Landsrétti, Þ-kvk-ef K-kvk-ef H-kvk-ef lögmanns, 173.600 krónur, auk útlagðs kostnaðar, 125.500 krónur, greiðist úr ríkissjóði.
783/2022

Útdráttur

Staðfestur var úrskurður héraðsdóms þar sem X var gert að sæta nánar tilgreindu nálgunarbanni á grundvelli laga nr. 85/2011 um nálgunarbann og brottvísun af heimili.

Úrskurður Landsréttar

Landsréttardómararnir H-kvk-nf Þ-kvk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 9. desember 2022, sem barst réttinum ásamt kærumálsgögnum 12. sama mánaðar. Kærður er úrskurður Héraðsdóms Austurlands 9. desember 2022 í málinu nr. R- [...]/2022 þar sem staðfest var ákvörðun sóknaraðila 25. nóvember 2022 um að varnaraðili skyldi sæta nánar tilgreindu nálgunarbanni. Kæruheimild er í 3. mgr. 15. gr. laga nr. 85/2011 um nálgunarbann og brottvísun af heimili.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að málinu verði vísað frá héraðsdómi en til vara að hinn kærði úrskurður verði felldur úr gildi. Þá krefst hann þóknunar til handa skipuðum verjanda sínum.

Niðurstaða

4

Eins og greinir í hinum kærða úrskurði krafðist brotaþoli þess við skýrslutöku hjá lögreglu 5. október 2022 að varnaraðila yrði gert að sæta nálgunarbanni gagnvart henni. Ákvörðun sóknaraðila um nálgunarbann var tekin 25. nóvember sama ár.

Samkvæmt 2. mgr. 7. gr. laga nr. 85/2011 skal lögreglustjóri hraða meðferð máls og taka ákvörðun um nálgunarbann svo fljótt sem auðið er og eigi síðar en þremur sólarhringum eftir að beiðni hefur borist frá brotaþola þar um. Þótt brestur verði á þessu hjá lögreglu varðar það ekki frávísun máls frá héraðsdómi heldur ber héraðsdómara að meta hvort það standi því í vegi að bann verði lagt á, sbr. dóm Hæstaréttar 28. ágúst 2015 í máli nr. 564/2015. Verður frávísunarkröfu varnaraðila því hafnað.

5

Með vísan til forsendna hins kærða úrskurðar verður hann staðfestur.

6

Þóknun skipaðs verjanda varnaraðila fyrir Landsrétti, sem ákveðin er að meðtöldum virðisaukaskatti eins og í úrskurðarorði greinir, greiðist úr ríkissjóði, sbr. 3. mgr. 38. gr. laga nr. 88/2008 um meðferð sakamála, sbr. 14. gr. laga nr. 85/2011.

Úrskurðarorð :

Hinn kærði úrskurður er staðfestur.

Þóknun skipaðs verjanda varnaraðila, G-kk-ef M. A-kk-ef lögmanns, 198.400 krónur, greiðist úr ríkissjóði.
789/2022

Útdráttur

Ákvörðun ríkissaksóknara um að verða við beiðni um afhendingu X til Lettlands á grundvelli evrópskrar handtökuskipunar var staðfest.

Úrskurður Landsréttar

Landsréttardómararnir E-kk-nf J-kk-nf, H-kvk-nf Þ-kvk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 12. desember 2022, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 12. desember 2022 í málinu nr. R - [...]/2022 þar sem staðfest var ákvörðun ríkissaksóknara um að verða við beiðni um afhendingu varnaraðila til Lettlands á grundvelli evrópskrar handtökuskipunar. Kæruheimild er í 3. mgr. 15. gr. laga nr. 51/2016 um handtöku og afhendingu manna til og frá Íslandi vegna refsiverðra verknaða á grundvelli handtökuskipunar.

2

Sóknaraðili krefst þess að hinn kærði úrskurður verði staðfestur um annað en þóknun skipaðs verjanda varnaraðila og að hún verði ákveðin lægri.

3

Varnaraðili krefst þess að hinn kærði úrskurður verði felldur úr gildi og þóknunar til handa verjanda sínum fyrir Landsrétti.

Niðurstaða

4

Með vísan til forsendna hins kærða úrskurðar verður hann staðfestur um annað en þóknun skipaðs verjanda varnaraðila.

5

Þóknun skipaðs verjanda varnaraðila vegna meðferðar málsins í héraði og fyrir Landsrétti greiðist úr ríkissjóði og er hún ákveðin í einu lagi á báðum dómstigum að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur um annað en þóknun skipaðs verjanda varnaraðila.

Þóknun skipaðs verjanda varnaraðila, B-kk-ef H-kk-ef lögmanns, vegna meðferðar málsins í héraði og fyrir Landsrétti, 750.000 krónur, greiðist úr ríkissjóði.
78/2022

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála og einangrun meðan á því stendur.

Úrskurður Landsréttar

Landsréttardómararnir R-kvk-nf H-kvk-nf og Þ-kk-nf I-kk-nf N-kk-nf og I-kk-nf E-kk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 11. febrúar 2022, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 11. febrúar 2022 í málinu nr. R- [...]/2022 þar sem varnaraðila var gert að sæta gæsluvarðhaldi til föstudagsins 18. febrúar 2022 klukkan 16 og einangrun meðan á gæsluvarðhaldi stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldinu verði markaður skemmri tími. Þá krefst hann þess að takmörkunum samkvæmt b-, c-, d- og e-lið 1. mgr. 99. gr. laga nr. 88/2008 verði aflétt.

Niðurstaða

4

Við uppkvaðningu hins kærða úrskurðar var bókað eftir varnaraðila að hann kærði úrskurðinn til Landsréttar í því skyni að fá honum hnekkt en til vara að gæsluvarðhaldi yrði markaður skemmri tími. Í báðum tilvikum var þess krafist að kröfu um einangrun yrði hafnað. Kæra til Landsréttar lýtur ekki að öðrum takmörkunum samkvæmt 1. mgr. 99. gr. laga nr. 88/2008 enda var málið að því leyti ekki lagt undir úrskurð héraðsdómara, sbr. 3. mgr. 99. gr. laganna.

5

Með vísan til forsendna hins kærða úrskurðar er fallist á að uppfyllt séu skilyrði a- liðar 1. mgr. 95. gr. laga nr. 88/2008 fyrir því að varnaraðili sæti gæsluvarðhaldi þann tíma sem krafist er og einangrun meðan á því stendur, sbr. 2. mgr. 98. gr. laganna.

Verður hinn kærði úrskurður því staðfestur.

Úrskurðarorð :

Hinn kærði úrskurður er staðfestur.
790/2021

Útdráttur

Kærður var úrskurður héraðsdóms þar sem hafnað var kröfu A um að felld yrði úr gildi ákvörðun sýslumanns um nauðungarvistun sem A skyldi sæta. Landsréttur taldi að meðferð málsins hefði verið í slíkri andstöðu við reglur 11. gr., sbr. 4. mgr. 31. gr. lögræðislaga nr. 71/1997 að ekki yrði hjá því komist að ómerkja hinn kærða úrskurð og leggja fyrir héraðsdómara að taka málið til löglegrar meðferðar og úrskurðar á ný.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 22. desember 2021. Greinargerð varnaraðila barst réttinum 3. janúar 2022. Kærður er úrskurður Héraðsdóms Reykjavíkur 22. desember 2021 í málinu nr. L- [...]/2021 þar sem hafnað var kröfu sóknaraðila um að felld yrði úr gildi ákvörðun sýslumannsins á höfuðborgarsvæðinu 21. desember 2021 um nauðungarvistun sóknaraðila á sjúkrahúsi í allt að 21 sólarhring. Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að fyrrgreind ákvörðun sýslumanns um nauðungarvistun verði felld úr gildi. Þá krefst hann þóknunar til handa skipuðum talsmanni sínum fyrir Landsrétti.

3

Varnaraðili krefst staðfestingar hins kærða úrskurðar.

Niðurstaða

4

Í III. kafla lögræðislaga, sem fjallar um nauðungarvistun, segir í 4. mgr. 31. gr. að um slík mál skuli að öðru leyti en þar er mælt fyrir um fara samkvæmt II. kafla, eftir því sem við á. Í II. kafla laganna er í 2. mgr. 11. gr. kveðið á um að dómari skuli, í því skyni að leggja sjálfstætt mat á hæfi þess sem svipting lýtur að, kalla hann fyrir dóm, kynna honum kröfuna og gefa honum kost á að tjá sig um hana nema ástandi hans sé svo háttað samkvæmt vottorði læknis að það sé ekki mögulegt.

5

Af hinum kærða úrskurði eða þingbók málsins verður ekki ráðið að varnaraðili hafi verið kallaður fyrir héraðsdóm í framangreindu skyni. Þá getur héraðsdómari þess í engu hvers vegna þetta hafi ekki verið gert og í fyrirliggjandi læknisvottorði er ekkert vikið að því að ástandi sóknaraðila sé svo háttað að ekki sé mögulegt að gefa honum kost á að tjá sig um kröfu varnaraðila.

6

Í ljósi framangreinds telst meðferð málsins í slíkri andstöðu við reglur 11. gr., sbr. 4. mgr. 31. gr. lögræðislaga, að ekki verður hjá því komist að ómerkja hinn kærða úrskurð og leggja fyrir héraðsdóm að bæta úr greindum annmörkum á meðferð málsins.

7

Samkvæmt 1. mgr. 17. gr. lögræðislaga greiðist úr ríkissjóði þóknun skipaðs talsmanns sóknaraðila sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er ómerktur og lagt fyrir héraðsdómara að taka málið til löglegrar meðferðar og úrskurðar á ný.

Þóknun skipaðs talsmanns sóknaraðila fyrir Landsrétti, G-kk-ef S-kk-ef Ó-kk-ef lögmanns, 167.400 krónur, greiðist úr ríkissjóði.
793/2022

Útdráttur

Ákvörðun ríkissaksóknara um að verða við beiðni um afhendingu X til Írlands á grundvelli evrópskrar handtökuskipunar var staðfest.

Úrskurður Landsréttar

Landsréttardómararnir E-kk-nf J-kk-nf, H-kvk-nf Þ-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 14. desember 2022, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 13. desember 2022 í málinu nr. R- [...]/2022 þar sem staðfest var ákvörðun sóknaraðila 22. nóvember 2022 um að verða við beiðni um afhendingu varnaraðila til Írlands á grundvelli evrópskrar handtökuskipunar sem gefin var út 18. október 2021. Kæruheimild er í 3. mgr. 15. gr. laga nr. 51/2016 um handtöku og afhendingu manna til og frá Íslandi vegna refsiverðra verknaða á grundvelli handtökuskipunar.

2

Sóknaraðili krefst þess að hinn kærði úrskurður verði staðfestur um annað en þóknun skipaðs verjanda varnaraðila og að hún verði ákveðin lægri.

3

Varnaraðili krefst þess að hinn kærði úrskurður verði felldur úr gildi. Þá krefst hann þóknunar til handa skipuðum verjanda sínum fyrir Landsrétti.

Niðurstaða

4

Með vísan til forsendna hins kærða úrskurðar verður hann staðfestur um annað en þóknun skipaðs verjanda varnaraðila.

5

Þóknun skipaðs verjanda varnaraðila vegna meðferðar málsins í héraði og fyrir Landsrétti greiðist úr ríkissjóði og er hún ákveðin í einu lagi á báðum dómstigum að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur um annað en þóknun skipaðs verjanda varnaraðila.

Þóknun skipaðs verjanda varnaraðila, B-kk-ef H-kk-ef lögmanns, vegna meðferðar málsins í héraði og fyrir Landsrétti, 750.000 krónur, greiðist úr ríkissjóði.
795/2021

Útdráttur

Staðfestur var úrskurður héraðsdóms þar sem hafnað var kröfu A um að dómari við Héraðsdóm Vesturlands viki sæti í málinu.

Úrskurður Landsréttar

Landsréttardómararnir Á-kk-nf H-kk-nf, D-kk-nf Þ-kk-nf B-kk-nf og R-kvk-nf B-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 23. desember 2021. Kærumálsgögn bárust 3. janúar 2022. Kærður er úrskurður Héraðsdóms Vesturlands 9. desember 2021 í málinu nr. E- 291/2020 þar sem hafnað var kröfu sóknaraðila um að Á-kvk-nf G-kvk-nf héraðsdómari viki sæti í máli sóknaraðila gegn varnaraðila. Kæruheimild er í a-lið 1. mgr. 143. gr. laga nr.91/1991 um meðferð einkamála.

2

Sóknaraðili krefst þess að hinn kærði úrskurður verði felldur úr gildi og að Á-kvk-þgf G-kvk-þgf verið gert að víkja sæti í málinu.

3

Varnaraðili hefur ekki látið málið til sín taka fyrir Landsrétti.

Niðurstaða

4

Athugasemdir lögmanns sóknaraðila við framgöngu dómarans Á-kvk-ef G-kvk-ef í tveimur sakamálum á árunum 2013 og 2015, þar sem lögmaðurinn hafði verið skipaður verjandi, gefa ekki tilefni til ályktana um hæfi dómarans í fyrirliggjandi máli.

Þá er ekki á það fallist að framlögð gögn sýni að dómarinn beri þann hug til lögmanns sóknaraðila að efni sé til að draga óhlutdrægni hans í efa með réttu í málinu, sbr. g-lið 5. gr. laga nr. 91/1991. Því ber að staðfesta niðurstöðu hins kærða úrskurðar.

Úrskurðarorð :

Hinn kærði úrskurður er staðfestur.
800/2021

Útdráttur

Staðfestur var úrskurður héraðsdóms þar sem nauðungarvistun A var framlengd.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 28. desember 2021. Greinargerð varnaraðila barst réttinum 4. janúar 2022. Kærður er úrskurður Héraðsdóms Suðurlands 22. desember 2021 í málinu nr. L- [...]/2021 þar sem fallist var á kröfu varnaraðila um framlengingu nauðungarvistunar sóknaraðila í allt að tólf vikur að liðnum 21 sólarhring frá 24. nóvember 2021 að telja. Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að hinn kærði úrskurður verði felldur úr gildi og að hafnað verði kröfu varnaraðila um framlengingu nauðungarvistunar. Þá krefst hún þóknunar til handa skipuðum talsmanni sínum fyrir Landsrétti.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 17. gr. lögræðislaga greiðist úr ríkissjóði þóknun skipaðs talsmanns sóknaraðila fyrir Landsrétti sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs talsmanns sóknaraðila fyrir Landsrétti, J-kvk-ef G-kvk-ef lögmanns, 167.400 krónur, greiðist úr ríkissjóði.